* + - 1. **Melléklet: Jó tanácsok, ötletek, javaslatok**

**Kedves gyerekek!**

Mi is az az itiner? A következő weboldalon nézzetek meg egyet-kettőt, hogy lássátok, mit kell elkészítenetek: <http://www.farkasnora.hu/tura/fotok/2010/20100807%20Borzsonyi%20ketlevelu/itiner2.gif>

1. **Jó tanácsok, ötletek az útvonal kiválasztásához, bejárásához:**
2. Az útvonalat előre megválaszthatjátok Google Térkép szolgáltatással (műholdalapú térképet használva jól lehet tervezni, és a lépték is adott), vagy menet közben saját magatok találjátok ki! Ügyeljetek a túrázás szabályaira!
3. Nem az útvonal hossza számít, hanem az, hogy minél izgalmasabb, kalandosabb túrát tervezzetek! Ne tervezzetek hosszú útvonalat! A „kevesebb néha több” alapon dolgozzatok!
4. Az útvonal bejárása során, a bejárás után elkészítendő itiner szempontjából figyeljetek oda a következőkre:

* Javasolt térképvázlatot készíteni útközben, melyen a fontosabb helyeket bejelölitek! Ügyeljetek az északi irány megfelelő berajzolására!
* Jegyezzétek fel a haladási irányt, iránytűt vagy tájolót használva, ezzel is segíthetitek a tájékozódást!
* Minden természetes vagy mesterséges tereptárgy feltüntetése, feljegyzése hasznos lehet. Pl.: Az érdekes formájú fák vagy jellegzetes bokrok, fatuskó, les, kidőlt fa, fenyves, odvas fa stb. fontos támpont lehet a leírásotokban. Jelölhetitek a szép vagy kevésbé szép pontokat is, ami segít a tájékozódásban, pl.: mohás kő, eldobott üveg.
* Készíthettek fényképeket mobiltelefonnal!

**b) Javaslatok az itiner elkészítéséhez:**

1. Törekedjetek az útvonal leírásánál a minél tömörebb és precízebb megfogalmazásra!
2. Az itinert elkészíthetitek papíralapon és digitális formában is.
   * Ha papíralapon készítitek, akkor rajzolhattok térképvázlatot, amin a tereptárgyaknak saját jeleket is kitalálhattok, de ebben az esetben ne felejtsetek el jelmagyarázatot készíteni!
   * Amennyiben a digitális változatban gondolkodtok, az útleíráshoz az okostelefonokkal készített képeket QR-kód mögé rejtve illeszthetitek a szövegbe.
3. Az menetirányokat jelölhetitek nyilakkal, az ügyesebbek az égtájaknak megfelelően betájolt térképvázlatot is készíthetnek, így a tájoló használatára is sort keríthettek.
4. Alkalmazhattok titkosírást, vagy akár rovásírást is az útleírás elkészítése során.

Fontos, hogy azt tartsátok szem előtt, hogy rövid, de érdekes, izgalmas útleírást készítsetek!